
Árnyékterek

Kulcsszavak: árnyékok; térérzékelés; heterotópia; építészet elmélet
A térérzékelésünk több tényezőből áll, melyek közül az egyik legfontosabb a vizualitás. Ezen belül is az árnyékok keltik mindezt életre, hiszen új dimenziót adnak az egyes felületeknek. Annyira természetesnek vesszük a jelenlétüket, hogy szinte fel sem merül bennünk, hogy mennyire fontosak. Pedig belsőépítészként a világítástervezés során sok esetben nem is mindig a fényt, hanem az árnyékvetést kell megterveznünk. Ezek alapján tekinthetünk az árnyékokra akár különálló entitásként is. Vizsgálhatjuk egy önálló világként/térként, ámbár teljesen önálló sosem lesz, mert kialakulásához szükség van fényre és felületekre, melyek árnyékot vetnek. Ilyen formán az árnyékot, mint heterotóp teret vizsgálom a térkísérleteimben.
Azonban a fény-árnyék hatások csak egy szelete a heterotópiának. A lehetőségek vizsgálata során a heterotóp terek működését és szerepét keresem az építészetben. Vajon hogyan lehet megteremteni őket és miként hatnak az emberekre?



